ai4bharat/Pralekha huggingface dataset:
PIB Headquarters
சென்னையில் சிறப்பு பாஸ்போர்ட் முகாம் சனிக்கிழமை  நடக்கிறது
சென்னையில் உள்ள மண்டல பாஸ்போர்ட் அலுவலகம் சனிக்கிழமை  அன்று சிறப்பு பாஸ்போர்ட் முகாமை நடத்துகிறது. பொதுமக்களின் தேவையை நிறைவேற்றவும் அடிக்கடி பயணம் மேற்கொள்வோர் கால நீடிப்பு செய்வதற்கு நேரம் ஒதுக்கக் கோருவதில் சிரமங்களைத் தவிர்த்து விண்ணப்பங்கள் அளிப்பதற்கும் இந்த சிறப்பு முகாம் நடத்தப்படுகிறது.
சென்னையில் உள்ள சாலிகிராமம், தாம்பரம், அமைந்தகரை ஆகிய இடங்களில் உள்ள பாஸ்போர்ட் சேவை மையங்கள் வரும் சனிக்கிழமை  அன்று செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 2,050 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் மேளாவில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி இணையதளத்தின் மூலம் உரிய கட்டணத்தைச் செலுத்தி பின்னர் சந்திப்பிற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள் சந்திப்பு நேர விவரங்களுடன் ஏ.ஆர்.என்.-ஐ விவரங்களை அச்சிட்ட பிரதியை பாஸ்போர்ட் சேவை மையங்களுக்கு கொண்டு வர வேண்டும். தேவையான ஆவணங்களின் மூலங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும்.
புதிய மற்றும் வெளியீட்டுக்கான விண்ணப்பங்கள் மட்டுமே ஏற்றுக் கொள்ளப்படும். தத்கல் மற்றும் காவல்துறை தடையின்மைச் சான்றிதழ்  விண்ணப்பங்கள் இந்த முகாமின்போது ஏற்றுக்கொள்ளப்படமாட்டாது.
21.04.2018 சனிக்கிழமை அன்று நடைபெறும் சிறப்பு முகாமிற்கான சந்திப்பு நேர விவரங்கள் 18.04.2018  அன்று பிற்பகல் 2.30 மணிக்கு வெளியிடப்படும். முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள, நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது.
பிரதமர் அலுவலகம்
குருத்வாரா ரக்காப் கஞ்ஜிற்கு பிரதமர் நேரில் சென்று குரு தேக் பகதூருக்கு மரியாதை
பிரதமர் திரு நரேந்திர மோடி புதுதில்லியில் உள்ள ரக்காப் கஞ்ஜிற்கு இன்று நேரில் சென்று குரு தேக் பகதூரின் உயரிய தியாகத்தைப் போற்றும் வகையில் அவருக்கு மரியாதை செலுத்தினார்.
“குரு தேக் பகதூர் அவர்களின் புனித உடல் தகனம் செய்யப்பட்ட வரலாற்றுச் சிறப்புமிக்க குருத்வாரா ரக்காப் கஞ்ஜ் சாஹிப்பில் இன்று காலை பிரார்த்தனை செய்தேன். மிகவும் ஆசீர்வதிக்கப்பட்டதாக நான் உணர்ந்தேன். குரு தேக் பகதூர் அவர்களின் கருணையால் உலகெங்கிலும் உள்ள கோடிக்கணக்கான மக்களைப் போல நானும் மிகவும் தூண்டப்பட்டேன்.
குரு சாஹிப்களின் உயரிய கிருபையால் குரு தேக் பகதூர் அவர்களின் 400-வது பிறந்தநாளை நமது அரசின் ஆட்சிக் காலத்தில் சிறப்பான நிகழ்வாகக் கொண்டாடுவோம்.
இந்தப் புனிதத் திருநாளை வரலாற்றுச் சிறப்பு மிக்க முறையில் குரு தேக் பகதூர் அவர்களின் கொள்கைகளைப் போற்றும் வகையில் கொண்டாடுவோம்”, என்று பிரதமர் வெளியிட்டுள்ள சுட்டுரைச் செய்தியில் தெரிவித்துள்ளார்.
------
(
மத்திய அமைச்சரவை
சுகாதாரம் மற்றும் மருத்துவம் ஆகிய துறைகளில் இந்தியா மற்றும் உஸ்பெகிஸ்தான் இடையேயான ஒத்துழைப்பு உறவிற்கான ஒப்பந்தத்திற்கு அமைச்சரவை ஒப்புதல்
சுகாதாரம் மற்றும் மருத்துவம் ஆகிய துறைகளில் இந்தியா மற்றும் உஸ்பெகிஸ்தான் இடையேயான ஒத்துழைப்பு உறவிற்கான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
கீழ்கண்ட துறைகளுக்கான ஒத்துழைப்பு உறவு இந்த ஒப்பந்தத்தின் கீழ் வரும்:
-
- மருத்துவ கல்வி நிறுவனங்களுக்கு தேவையான பயிற்சி மற்றும் ஆய்வு கூட உபகரணங்கள் உள்ளிட்ட மருத்துவ உபகரணங்கள் மற்றும் மருந்துகள் உற்பத்தி துறையில் உள்ள வர்த்தக வைப்புகளை மேம்படுத்துவதற்கான ஒத்துழைப்பு
- ஆரம்ப சுகாதார வசிதிகளை வலுப்படுத்துதல் மற்றும் சுகாதார சேவை வசதிகளை ஏற்படுத்துதல்
- மருத்துவம் மற்றும் சுகாதார ஆராய்ச்சி மேம்பாடு மற்றும் இந்த துறைகளில் உள்ள அனுபவத்தை பரிமாறுதல்.
- தொலைமருத்துவம் மற்றும் இணைய சுகாதார தகவல் முறை ஆகிய துறைகளில் உள்ள அனுபவங்கள் மற்றும் தொழில்நுட்பங்கள் பரிமாற்றம்.
- தாய் சேய் சுகாதார நலன்பாதுகாப்பு;
- ஆட்கொல்லி நோய் கண்காணிப்பு, தொற்று நோய் மற்றும் தொற்றா நோய் கட்டுப்பாடு ஆகியவற்றிற்கான நுட்பங்கள் மற்றும் உத்திகள் உருவாக்குதல் மற்றும் மேம்படுத்துதல்
- மருந்துகள் மற்றும் மருந்து பொருட்களின் ஒழுங்குமுறை கட்டுப்பாடு;
- இரு தரப்பிற்கும் பரஸ்பர ஆர்வம் உள்ள துறைகளில் ஒத்துழைப்பு
இந்த ஒத்துழைப்பு ஒப்பந்தத்தின் தகவல்களை விரிவுபடுத்தவும் அதனை நடைமுறைபடுத்துவதை கண்காணிக்கவும் செயற்குழு நியமிக்கப்படும்.
அறிவியல் மற்றும் தொழில்நுட்பத்துறை
மத்திய அமைச்சர் டாக்டர் ஜிதேந்திர சிங் 30க்கும் மேற்பட்ட அமெரிக்க நிறுவனங்களின் தலைமைச் செயல் அதிகாரிகள் மற்றும் பிரதிநிதிகளுடன் வாஷிங்டனில் உரையாடினார்
மத்திய அறிவியல் மற்றும் தொழில்நுட்பம், புவி அறிவியல், பணியாளர், பொதுமக்கள் குறைதீர்ப்பு, ஓய்வூதியம், விண்வெளி மற்றும் அணு எரிசக்தி துறை அமைச்சர் டாக்டர் ஜிதேந்திர சிங் 30க்கும் மேற்பட்ட அமெரிக்க நிறுவனங்களின் தலைமைச் செயல் அதிகாரிகள் மற்றும் பிரதிநிதிகளுடன் வாஷிங்டனில் உள்ள அமெரிக்க வர்த்தக சபையின் தலைமை செயலகத்தில் உரையாடினார்.
விண்வெளி அறிவியல் மற்றும் ஆராய்ச்சியில் இந்தியாவும், அமெரிக்காவும் வெற்றிகரமாக ஒத்துழைத்து வருவதாக டாக்டர் ஜிதேந்திர சிங் அப்போது தெரிவித்தார். புவி கண்காணிப்பிற்கான கூட்டு ரேடார் செயற்கைகோளை செலுத்துவதற்கு இஸ்ரோவும், நாசாவும் இணைந்து செயல்பட்டு வருவதாக கூறினார்.
பிரதமர் திரு நரேந்திர மோடியால், இந்தியாவின் உருவாக்கப்பட்டுள்ள வர்த்தகம் மற்றும் முதலீட்டு வாய்ப்பை பயன்படுத்திக் கொள்ளுமாறு அவர்களை கேட்டுக்கொண்டார்.
இந்த வர்த்தகக் கூட்டத்தில் கூகுள், ஃபெடக்ஸ் உள்ளிட்ட நிறுவனங்களின் தலைமை செயல் அதிகாரிகள் மற்றும் நாசா உள்ளிட்ட அரசு பிரதிநிதிகள் பங்கேற்றனர்.
அமெரிக்காவில் 5 நாட்கள் பயணம் மேற்கொண்டு வரும் டாக்டர் ஜிதேந்திர சிங், பென்சில்வேனியா, பிட்ஸ்பர்கில் செப்டம்பர் 21 முதல் 23 வரை நடைபெறும் சர்வதேச தூய்மை எரிசக்தி நடவடிக்கை மாநாட்டில் கலந்துகொண்டுள்ளார். பிரபல கல்வியாளர்கள் மற்றும் இந்திய வம்சாவளியினரையும் அவர் சந்தித்து பேச உள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861125
புவி அறிவியல் அமைச்சகம்
நாட்டில் உள்ள கடல்சார் குப்பை நிலவரம்
நாடாளுமன்றத்தின் மாநிலங்களைவையில் கேள்வி ஒன்றுக்கு இன்று, எழுத்து பூர்வமாக பதில் அளித்த அறிவியல் தொழில்நுட்பத்துறை இணையமைச்சர் டாக்டர் ஜித்தேந்திர சிங் கூறியதாவது:
9 கடலோர மாநிலங்கள், புதுச்சேரி, அந்தமான் நிகோபார் மற்றும் லட்சத்தீவுகளில் பல ஆய்வுகள் நடத்தப்பட்டுள்ளன.
கடந்த 2018, 2019 மற்றும் 2021ம் ஆண்டுகளில் புவி அறிவியல் அமைச்சகத்தின் இணைப்பு அலுவலகமான கடலோரா ஆராய்ச்சிக்கான தேசிய மையம் கடலோரங்களில் தூய்மைப் பணிகளை மேற்கொண்டு, மக்களிடையே விழிப்புணர்வை ஏற்படுத்தி வருகிறது. மற்றும் கடற்கரையில் குப்பையின் அளவு குறித்தும் ஆய்வுகள் மேற்கொள்கிறது.
இந்தியாவின் தென்கிழக்குப் பகுதியில் கடற்கரைகளில், சிந்திக் கிடைக்கும் குப்பைகள் மற்றும் மைக்ரோ பிளாஸ்டிக் பாதிப்புகள் குறித்து ஆய்வுகள் மேற்கொள்ளப்படுகின்றன.
அதிகளவில் பிளாஸ்டிக் குப்பைகள் சேரும் இடங்களில், மைக்ரோபிளாஸ்டிக் ஆய்வுகள் மேற்கொள்ளப்படுகின்றன. இதன் மூலம் பிளாஸ்டிக் குப்பைகள் அதிகம் சேரும் இடங்கள் அடையாளம் காணப்படுகின்றன.
தேசிய கடல்சார் குப்பைக் கொள்கையை உருவாக்க கீழ்கண்ட நடவடிக்கைகள் தொடங்கப்பட்டுள்ளன.
இந்தியக் கடலோரப் பகுதிகள் மற்றும் அதனையொட்டியுள்ள பகுதிகளில், குப்பைகளின் நிலவரைத்தைக் கண்காணிக்கும் பணியைக் கடலோர ஆராய்ச்சிக்கான தேசிய மையம் தொடங்கியுள்ளது. மழைக்காலத்தில் ஆறுகள், ஓடைகள், கழிவுநீர் கால்வாய்கள் மூலம் மழை நீர் கடலுக்குள் கலப்பதால் கடலில் குப்பை சேருவதாக ஆய்வுகள் தெரிவிக்கின்றன.
மேலும், தேசியக் கடல்சார் குப்பைக் கொள்கையை உருவாக்குவதற்கான திட்டம் தயாரிக்க பல ஆராய்ச்சி மையங்களின் விஞ்ஞானிகள், கல்வி நிறுவனங்களின் நிபுணர்கள் கலந்து கொள்ளும் வகையில் வகையில் தேசிய அளவிலான பயிலரங்குகள் நடத்தப்படுகின்றன.
ஒரு முறை பயன்படுத்தப்படும் பிளாஸ்டிக் பைகள், பாட்டில்கள், உணவு பொட்டலங்களின் உறைகள், மீன்பிடி வலைகள், மதுபாட்டில்கள், காலணிகள், முககவசம் உள்ளிட்ட துணிகள், காகிதங்கள, உலோகங்கள், வீட்டு உபயோகப் பொருட்கள் உட்பட பலவகையான பொருட்கள் கடலில் குப்பைகளாக சேர்கின்றன.
இதனால் கடலோர மாநிலங்களில் சுற்றுச் சூழலுக்கு ஏற்படும் பாதிப்பை குறைக்க கடந்த 4 ஆண்டுகளில் அரசு பல நடவடிக்கைகளை மேற்கொண்டு வருகிறது.கடற்கரைகளை சுத்தப்படுத்தும் பணிகள் மற்றும் விழிப்புணர்வு நிகழ்ச்சிகள் பள்ளி, கல்லூரி மாணவர்கள் மற்றும் தொண்டு நிறுவனங்கள் மூலம் தொடர்ந்து நடத்தப்படுகின்றன.கடல் மாசு குறித்த கருத்தரங்குகள் நடத்தப்படுகின்றன. பிளாஸ்டிக் குப்பைகளால் கடலில் ஏற்படும் பாதிப்புகள் குறித்து ஊடகம் மூலம் விழிப்புணர்வு ஏற்படுத்தப்படுகின்றன.கடல் குப்பைகளால் ஏற்படும் பாதிப்பை குறைக்க, ஒரு முறைப்படுத்தப்படும் பிளாஸ்டிக் பொருட்களுக்கு மத்திய, மாநில அரசுகள் தடை விதித்துள்ளன.
மேலும் விவரங்களுக்கு கீழ்கண்ட ஆங்கிலச் செய்தி குறிப்பை காணவும்: https://pib.gov.in/PressReleasePage.aspx?PRID=1797248
பாதுகாப்பு அமைச்சகம்
பாதுகாப்புத் துறையில் தற்சார்புக்குப் பெரிய ஊக்கம்: கடற்படைக்கான 5 ஆதரவுக் கப்பல்களை வாங்க இந்துஸ்தான் ஷிப்யார்ட் லிமிடெட் நிறுவனத்துடன் ரூ. 19,000 கோடி ஒப்பந்தத்தில் பாதுகாப்பு அமைச்சகம் கையெழுத்திட்டுள்ளது
உள்ள இந்துஸ்தான் ஷிப்யார்ட் லிமிடெட்  நிறுவனத்துடன் பாதுகாப்பு அமைச்சகம் புரிந்துணர்வு ஒப்பந்தம் ஒன்றில் இன்று  கையெழுத்திட்டுள்ளது. இந்திய கடற்படைக்கு ஐந்து கடற்படை ஆதரவுக் கப்பல்களை  வாங்குவது தொடர்பாக இந்த ஒப்பந்தம் கையெழுத்திடப்பட்டுள்ளது. இந்த ஒப்பந்த்த்தின் மொத்த மதிப்பு ரூ. 19,000 கோடி ஆகும். இந்த கப்பல்கள் விசாகப்பட்டினத்தில் உள்ள ஹெச்.எஸ்.எல் நிறுவனத்தால் உள்நாட்டிலேயே வடிவமைக்கப்பட்டு கட்டப்படுவதால், பாதுகாப்பு உற்பத்தியில் தற்சார்பு இலக்கை அடைவதற்கு இது ஒரு பெரிய ஊக்க சக்தியாக இருக்கும். பாதுகாப்புத் துறைக்கான அமைச்சரவைக் குழு 26-08-2023 அன்று நடந்த கூட்டத்தில் இந்த கப்பல்களை வாங்க ஒப்புதல் அளித்தது.
கடலில் உள்ள கடற்படை போர்க் கப்பல்களுக்கு எரிபொருள், நீர், வெடிமருந்துகள் போன்றவற்றைக் கொண்டு சென்று வழங்க இந்த எஃப்.எஸ்.எஸ் எனப்படும் ஆதரவுக் கப்பல்கள் பயன்படுத்தப்படும். இது இந்திய கடற்படை துறைமுகத்திற்கு வராமல் நீண்ட காலத்திற்கு கடலில் செயல்பட உதவும். இந்த ஆதரவுக் கப்பல்கள் கடற்படையின் செயல்பாட்டை மேம்படுத்தும். இந்த கப்பல்களை கடற்படையில் இணைப்பது, இந்திய கடற்படையின் திறனை கணிசமாக அதிகரிக்கும். இயற்கைப் பேரிடர் காலங்களில் மக்களை வெளியேற்றுவதற்கும், உதவி மற்றும் பேரிடர் நிவாரண  நடவடிக்கைகளுக்கும் இந்த கப்பல்களைப் பயன்படுத்த முடியும்.
44,000 டன் எடை கொண்ட கடற்படை ஆதரவு கப்பல்கள் இந்தியாவில் கட்டப்படவுள்ளன. இந்த கப்பல்களின் கட்டுமானம் இந்திய கப்பல் கட்டும் தொழிலுக்கு ஒரு புதிய பரிமாணத்தை வழங்கும். அத்துடன் குறு, சிறு, நடுத்தரத் தொழில் நிறுவனங்களின் பங்கேற்பை ஊக்குவிக்கும். பெரும்பாலான உபகரணங்கள் மற்றும் கருவிகள் உள்நாட்டு உற்பத்தியாளர்களிடமிருந்து வாங்கப்படவுள்ளதால், இந்தக் கப்பல்கள் அரசின், இந்தியாவில் உற்பத்தி செய்வோம் திட்டத்துக்கு ஏற்ப அமையும் என்பதுடன் தற்சார்பை ஊக்குவிக்கும்.
----
(ANU/SM/PLM/KRS
(Visitor Counter : 65
சுகாதாரம் மற்றும் குடும்ப நலத்துறை அமைச்சகம்
அமைச்சர் டாக்டர் ஹர்ஷ் வர்தன் தலைமையில் உலக சுகாதார அமைப்பின் நிர்வாக வாரியத்தின் 148-வது கூட்டம்
உலக சுகாதார அமைப்பின் நிர்வாக வாரியத்தின் 148-வது கூட்டம் மத்திய சுகாதாரம், குடும்ப நல அமைச்சர் டாக்டர் ஹர்ஷ் வர்தன் தலைமையில் காணொலி வாயிலாக நேற்று நடைபெற்றது.
இந்த நிகழ்ச்சியில் நிறைவுரை வழங்கிய அமைச்சர், சுமார் ஓராண்டுக்கு முன்பு கொவிட்-19 பெருந்தொற்றாக அறிவிக்கப்பட்டது முதல் நோய்த்தொற்றின் பரவலைக் கட்டுப்படுத்தவும், உயிரிழப்புகளைத் தடுக்கவும் அனைத்து நாடுகளும் இணைந்து போராடி வருவதாகத் தெரிவித்தார். “2020, கொவிட் தடுப்பூசிகளைக் கண்டுபிடிக்கும் ஆண்டாக விளங்கியது. 2021-ல் உலகெங்கும் தடுப்பூசியின் தேவை அதிகமுள்ள மக்களுக்கு இதனை வழங்கும் சவாலை நாம் எதிர்கொள்ள வேண்டும்”, என்று அவர் கூறினார்.
உலக சுகாதார அமைப்பில் அமெரிக்கா தொடர்ந்து உறுப்பினராக செயல்பட்டு நிதி உதவிகளை வழங்கும் என்று அமெரிக்க அதிபரின் தலைமை மருத்துவ ஆலோசகரான டாக்டர் ஆண்டனி ஃபாசி வெளியிட்ட அறிவிப்பை திரு ஹர்ஷ் வர்தன் வரவேற்றார். நோய்த் தடுப்பு பணி நிரல் 2030-க்கு ஒருமித்த ஆதரவு வழங்கப்பட்டது குறித்து பேசிய அவர், “நோய் தொற்று அதிகம் ஏற்படக்கூடிய பிரிவினருக்கும், ஏற்றத்தாழ்வை குறைக்கவும் தடுப்பூசி வழங்கும் பணிகள் தொடர்ந்து மேம்படுத்தப்பட வேண்டும்” என்று வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1692582
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த கொவிட் தடுப்பூசியின் எண்ணிக்கை 89.74 கோடியைக் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 89.74 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 69,33,838 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 87,06,441 முகாம்களில் 89,74,81,554 தடுப்பூசிகள் போடப்பட்டுள்ளன.
கடந்த 24 மணி நேரத்தில் 25,455 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,30,68,599 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.86 சதவீதமாக உள்ளது. இது கடந்த மார்ச் 2020-க்குப் பிறகு மிக அதிகமாகும்.
தொடர்ந்து 97 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 24,354 புதிய தொற்று பாதிப்புகள் பதிவாகியுள்ளன.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 2,73,889 ஆக உள்ளது. இது, நாட்டின் மொத்த பாதிப்பில் 0.81 சதவீதம் ஆகும். இது 197 நாட்களில் மிகக் குறைவானது.
இந்தியாவில் கடந்த 24 மணி நேரத்தில் 14,29,258 பரிசோதனைகளும், இதுவரை மொத்தம் 57,19,94,990 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 99 நாட்களாக 3 சதவீதத்திற்கும் குறைவாக, 1.68 சதவீதமாகவும், தினசரி தொற்று உறுதி விகிதம் 170 சதவீதமாகவும் இன்று பதிவாகியுள்ளது. இந்த எண்ணிக்கை 33 நாட்களாக 3 சதவீதத்திற்குக் குறைவாகவும், தொடர்ந்து 116 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760213
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2020-ம் ஆண்டுக்கான பொது நிர்வாகத்தில் சிறப்பான செயல்பாட்டுக்கான பிரதமரின் விருதுகள்
மறுசீரமைப்புத் திட்டத்தின் கீழ், பொது நிர்வாகத்தில் சிறப்பான செயல்பாட்டுக்கான பிரதமரின் விருதுகள் 2020 அக்டோபர் 31-ஆம்தேதி தேசிய ஒற்றுமை தினத்தில் குஜராத்தின் கெவாடியாவில் அமைந்துள்ள ஒருமைப்பாட்டு சிலை வளாகத்தில் பிரதமரால் வழங்கப்படவுள்ளன.
2020 –ஆம் ஆண்டில், பொதுநிர்வாகத்தில் சிறப்பான செயல்பாட்டுக்கான பிரதமரின் விருதுகளுக்கு, குடிமைப்பணியில் சிறந்த சேவைக்கான பங்களிப்பை அங்கீகரிக்கும் வகையிலான திட்டம் மறுசீரமைக்கப்பட்டு, பின்வருமாறு வலுப்படுத்தப்பட்டுள்ளது;
i. முன்னுரிமைப் பிரிவில் கடன் வழங்குதல் மூலம் உள்ளார்ந்த மேம்பாடு
ii. மக்கள் இயக்கங்களைப் பிரபலப்படுத்துதல்- மாவட்டத்தில் தூய்மை இந்தியா இயக்கத்தின்  மூலம் “ஜன் பாகிதாரி’’
iii. சேவை வழங்கலை முன்னேற்றுதல், பொதுமக்கள் குறைதீர்வு
மாவட்டங்களில் பல்வேறு துறைகளில், ஒட்டுமொத்தப் பலன்கள் அடிப்படையிலான பகுதிகளை அடையாளம் கண்டு, விருதுகளுக்கான வாய்ப்புகள் விரிவுபடுத்தப்பட்டுள்ளன. முன்னுரிமைப் பிரிவில் கடன் வழங்குதல் மூலம் உள்ளார்ந்த மேம்பாட்டு செயல்பாட்டுக்கான மாவட்ட ஆட்சியர்களின் பங்களிப்பு அங்கீகரிக்கப்படும். இதில், “ஜன் பாகிதாரி’’ மூலம் மக்கள் இயக்கங்களைப் பிரபலப்படுத்துதல், சேவை வழங்கலை முன்னேற்றுதல், பொதுமக்கள் குறைதீர்வு ஆகியவை அடங்கும்.
மேலும், கங்கைப் புத்தாக்கத் திட்டத்தில், மாவட்ட அளவிலான அதிகாரிகளின் முயற்சிகளும் பிரதமரின் இந்த விருதுகளுக்கு அங்கீகரிக்கப்படும்.
பின்தங்கிய மாவட்டங்களுக்கான விருது திட்டமும் மறு சீரமைக்கப்பட்டுள்ளது. இரண்டு ஆண்டு கால செயல்பாட்டைப் பின்பற்றி, ஒட்டுமொத்த முன்னேற்றம் அடைந்த மாவட்டத்துக்கு விருது வழங்கப்படும்.
புதுமைப் பிரிவுக்கு வழக்கமாக அதிக அளவில் விண்ணப்பங்கள் பெறப்பட்டு வருகிறது. தேசிய/மாநில/மாவட்ட அளவில் மூன்று பிரிவுகளில் , விரிவான அடிப்படையில், புதுமையான கண்டுபிடிப்புகள், நடைமுறைகளுக்கு இந்த விருது வழங்கப்படுகிறது.
சுற்றுலா அமைச்சகம்
சுற்றுலாத்துறையில் ஒத்துழைப்பை வலுப்படுத்த இந்தியா – ஃபின்லாந்து இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை, சுற்றுலாத்துறையில் ஒத்துழைப்பை வலுப்படுத்த இந்தியா – ஃபின்லாந்து இடையேயான புரிந்துணர்வு ஒப்பந்தத்திற்கு ஒப்புதல் வழங்கியுள்ளது.
பயன்கள்:
இந்தப் புரிந்துணர்வு ஒப்பந்தத்தின் முதன்மை நோக்கங்கள் வருமாறு :
- சுற்றுலாத்துறையில் இருதரப்பு ஒத்துழைப்பை வெற்றிகரமாக மேம்படுத்துவதற்கும், ஊக்கப்படுத்துவதற்கும் கூட்டான நட்புறவுக்கு அடித்தளம் அமைத்தல்
- சுற்றுலா தொடர்பான தகவல், அறிவு, நிபுணத்துவம் உள்ளிட்டவற்றைப் பகிர்ந்து கொள்ளுதல்
- கொள்கைகள் உருவாக்கம், முறைப்படுத்துதல், திட்டமிடலின் தரம், அமலாக்கம், சுற்றுலாக் கொள்கை மேம்பாடு ஆகியவற்றின் அனுபவங்களைப் பகிர்ந்து கொள்ளுதல்
- கூட்டான திட்டங்களை அடையாளம் காணுதல், விரிவுபடுத்தலுக்கான வசதி, பயணங்கள், சந்திப்புகள், பயிலரங்குகள் போன்றவை மூலம் நிறுவனங்கள் மற்றும் அமைப்புகளுக்கிடையே, உறவை உருவாக்குதல்
- ஒத்துழைப்புப் பிரிவில், இந்தியா – ஃபின்லாந்து நிபுணர்களுக்கான பயிலரங்குகள், ஆய்வுப் பயணங்கள் மூலம் சிறந்த நடைமுறைகளைப் பரிமாறிக்கொள்ளுதல்
பின்னணி :
இந்தியாவும், ஃபின்லாந்தும் வலுவான தூதரக உறவையும் நீண்டகால பொருளாதார உறவையும் கொண்டுள்ளன. இந்த உறவை மேலும் வலுப்படுத்தி மேம்படுத்த இருதரப்பினரும் விரும்புவதையடுத்து சுற்றுலாத்துறை ஒத்துழைப்புக்காக இந்தியக் குடியரசின் சுற்றுலாத்துறை- ஃபின்லாந்து அரசின் பொருளாதார விவகாரங்கள், வேலைவாய்ப்பு அமைச்சகம் இடையே புரிந்துணர்வு ஒப்பந்தம் கையெழுத்தாகியுள்ளது.
குறு சிறு மற்றும் நடுத்தர தொழில் துறை அமைச்சகம்
பல்வேறு துறைகளுக்கு மத்திய அரசால் அறிவிக்கப்பட்டுள்ள நிவாரணத் தொகுப்பும் சிறு, குறு, நடுத்தர தொழில்களுக்கான புதிய விளக்கமும் தொழில் துறைக்கு பெரிய ஊக்கத்தைக் கொடுக்கும்: திரு. கட்காரி
சிறு, குறு, நடுத்தர தொழில்கள், தொழிலாளர்கள் மற்றும் விவசாயம் உள்ளிட்ட பல்வேறு பங்குதாரர்களுக்கு/துறைகளுக்கு மத்திய அரசால் அறிவிக்கப்பட்டுள்ள நிவாரணத் தொகுப்பும், சிறு, குறு, நடுத்தர தொழில்களுக்கான புதிய விளக்கமும் தொழில் துறைக்கு பெரிய ஊக்கத்தைக் கொடுக்கும் என்று மத்திய சிறு, குறு, நடுத்தர தொழில்கள், சாலைப் போக்குவரத்து மற்றும் நெடுஞ்சாலைகள் அமைச்சர், திரு. நிதின் கட்காரி கூறினார். சிறு, குறு, நடுத்தர தொழில்களின் மதிப்பீட்டை ஆராய்ந்து பார்க்குமாறு கேட்டுக்கொண்ட அவர், சிறு, குறு, நடுத்தர தொழில்களுக்கானத் தொகுப்பில் அறிவிக்கப்பட்டுள்ள நிதியை சிறப்பாகப் பயன்படுத்துவது குறித்து ஆலோசனைகளை வழங்குமாறும் பங்கேற்பாளர்களைக் கேட்டுக் கொண்டார்.
பிஸினஸ் நெட்வொர்க் இண்டெர்நேஷனல் மற்றும் எம் எம் ஆக்டிவ் சை-டெக் கம்யூனிகேஷன்ஸின் பிரதிநிதிகளோடு இன்று நடைபெற்ற கூட்டங்களில் பேசும் போது அவர் இவ்வாறு தெரிவித்தார். "சிறு, குறு, நடுத்தரத் தொழில்கள் மீது கொவிட்-19இன் தாக்கம்" மற்றும் "20 லட்சம் கோடித் தொகுப்புக்குப் பின் இந்திய தொழில்களின் எதிர்காலம்" என்னும் இந்த கூட்டங்கள் காணொலி மூலம் முறையே நடைபெற்றன.
வேளாண் சிறு, குறு, நடுத்தரத் தொழில்கள் மற்றும் மீன்வள சிறு, குறு, நடுத்தரத் தொழில்களை ஆய்வு செய்யத் தேவை ஏற்பட்டுள்ளதாக திரு. நிதின் கட்காரி மேலும் தெரிவித்தார்.
அரசு உட்பட அனைத்து பங்குதாரர்களும் கொவிட்-19 காரணமாக சவால்களை எதிர்கொண்டுள்ளதாக அமைச்சர் தெரிவித்தார். எதிர்மறைத் தன்மை யாருக்கும் நன்மை பயக்காது என்பதால், இந்தக் கடினமான நேரங்களில் நெருக்கடியைக் கடந்து வர நேர்மறை எண்ணங்களைக் கடைப்பிடிக்குமாறு அவர் தொழில் துறையைக் கேட்டுக்கொண்டார்.
பிரதிநிதிகளின் கேள்விகளுக்கு பதிலளித்த திரு கட்காரி, தன்னால் முடிந்த அனைத்து உதவிகளையும் அரசு செய்யும் என்று உறுதி அளித்தார். நேர்மறை அணுகுதலை தொழில்கள் மேற்கொண்டு, கொவிட்-19 நெருக்கடி முடிந்த பின்பு உருவாகும் வாய்ப்புகளைப் பயன்படுத்திக் கொள்ள வேண்டுமென்று அவர் கேட்டுக்கொண்டார்.
ரசாயனம் மற்றும் உரங்கள் அமைச்சகம்
இரசாயனம் மற்றும் உரத்துறை அமைச்சகம்: ஆண்டு இறுதிக் கண்ணோட்டம்-2020
கோவிட்-19 பெருந்தொற்றின் காரணமாக வரலாறு காணாத நடவடிக்கைகளை 2020-ஆம் ஆண்டு மத்திய இரசாயனம் மற்றும் உரத்துறை அமைச்சகம் எடுத்தது. முக்கிய அம்சங்கள் வருமாறு:ரூ.1512 கோடி மதிப்பிலான 15 அந்நிய நேரடி முதலீட்டு முன்மொழிதல்களுக்கு மருந்துகள் துறை 2020-ஆம் ஆண்டு ஒப்புதல் அளித்தது.ரூ.7,211 கோடி மதிப்பிலான 11 அந்நிய நேரடி முதலீட்டு முன்மொழிதல்கள் மருந்துகள் துறையின் பரிசீலனையில் உள்ளன.ரூ.15801.96 கோடியை ஊட்டச்சத்து சார்ந்த மானியமாகவும், ரூ. 53950.75 கோடியை உரங்களுக்கான மானியமாகவும் 2020-ஆம் வருடம் அரசு வழங்கியது.2020 ஏப்ரல் 1 முதல் டிசம்பர் 15 வரையிலான மொத்த உர விற்பனை 451.16 இலட்சம் மெட்ரிக் டன்களைத் தொட்டது.ஆந்திரப்பிரதேசம், குஜராத், ஒடிசா மற்றும் தமிழ்நாட்டில் நான்கு பெட்ரோ இரசாயன முதலீட்டு மண்டலக் கொள்கைகள் செயல்படுத்தப்பட்டு வருகின்றன. ரூ 7.63 இலட்சம் கோடி முதலீட்டை இவை ஈர்க்கும் என எதிர்பார்க்கபப்டுகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685432
(Visitor Counter : 217
பிரதமர் அலுவலகம்
இந்திய ஹாக்கி அணியின் ஒவ்வொரு வீரருக்கும் பிரதமர் பாராட்டு
ஹாக்கி மற்றும் விளையாட்டை நேசிக்கும் ஒவ்வொருவருக்கும் 2021 ஆகஸ்ட் 5 மிகவும் மறக்க முடியாத நாட்களில் ஒன்றாக இருக்கும்: பிரதமர்
ஒவ்வொரு இந்தியரின் இதயத்திலும், மனதிலும் ஹாக்கிக்கு சிறப்பான இடம் உண்டு
இந்திய ஹாக்கி அணி ஒலிம்பிக்கில் வெண்கலப் பதக்கத்தை வென்றதற்காக பிரதமர் திரு நரேந்திர மோடி பாராட்டு தெரிவித்துள்ளார். ஒவ்வொரு இந்தியரின் இதயத்திலும், மனதிலும் ஹாக்கிக்கு சிறப்பான இடம் உண்டு என்று பிரதமர் கூறியுள்ளார். ஹாக்கி மற்றும் விளையாட்டை நேசிக்கும் ஒவ்வொருவருக்கும் 2021 ஆகஸ்ட் 5 மிகவும் மறக்க முடியாத நாட்களில் ஒன்றாக இருக்கும் என்று பிரதமர் தெரிவித்துள்ளார்.
இதுகுறித்து தமது டிவிட்டர் பக்கத்தில் பதிவிட்டுள்ள பிரதமர், இந்திய ஹாக்கி அணியின் ஒவ்வொரு வீரருக்கும் பாராட்டு தெரிவித்துள்ளார்.
முன்னதாக, இந்தியாவின் சிறப்பான வெற்றி குறித்து பிரதமர் உடனடியாக பதிவிட்டிருந்தார்.
பின்னர், உத்தரப் பிரதேசத்தில் உள்ள பிரதமரின் ஏழைகள் நல உணவு திட்ட பயனாளிகளுடன் உரையாடிய போது, இந்திய ஹாக்கி அணியின் வெற்றி குறித்து மீண்டும் ஒரு முறை பிரதமர் மகிழ்ச்சி தெரிவித்தார்.
-----
(
புள்ளியியல் மற்றும் திட்ட அமலாக்கம் அமைச்சகம்
நாடாளுமன்ற உறுப்பினர்களின் உள்ளூர் பகுதி மேம்பாட்டுத் திட்டங்களின்  செயலாக்க மதிப்பீடு
நாடாளுமன்ற உறுப்பினர்களின் உள்ளூர் பகுதி மேம்பாட்டுத் திட்டங்களின்  செயலாக்க மதிப்பீடு
2023 ஆம் ஆண்டின் திருத்தப்பட்ட எம்.பி.எல்.ஏ.டி.எஸ் வழிகாட்டுதல்களின் கீழ், எம்.பி.எல்.ஏ.டி திட்டத்தில் மேற்கொள்ளும் பணிகளைத் தேர்ந்தெடுப்பதில் நாடாளுமன்ற உறுப்பினர்களுக்கு நெகிழ்வுத்தன்மை வழங்கப்பட்டுள்ளது. எம்.பி.எல்.ஏ.டி.எஸ் வழிகாட்டுதல்கள், 2023-ன் இணைப்பு-8-ல் கொடுக்கப்பட்டுள்ள பட்டியலில் குறிப்பிடப்படாத பொதுப் பயன்பாட்டுப் பணிகளை வழிகாட்டுதல்களின் அத்தியாயம் -5-ல் கொடுக்கப்பட்டுள்ள திட்டத்தின் செயல்முறை மற்றும் ஒட்டுமொத்த கொள்கைகளுக்கு உட்பட்டு நாடாளுமன்ற உறுப்பினர் பரிந்துரைகளின் பேரில் பட்டியலில் சேர்க்கலாம்.
நாடாளுமன்ற உறுப்பினர்களின் உள்ளூர் பகுதி மேம்பாட்டுத் திட்டத்தை  செயல்படுத்துவது குறித்த மதிப்பீட்டை அரசு மேற்கொள்கிறது.
01-04-2014 முதல் 31-03-2019 வரையிலான காலகட்டத்தில் நாடு முழுவதும் 216 மாவட்டங்களில் உருவாக்கப்பட்ட எம்.பி.எல்.ஏ.டி.எஸ் பணிகள் குறித்த மூன்றாம் தரப்பு மதிப்பீட்டை அமைச்சகம் 2021 ஆம் ஆண்டில் நடத்தியது.
மதிப்பீட்டின் இறுதி அறிக்கையில் உள்ள பரிந்துரைகள், சாத்தியமானவை மற்றும் திட்டத்தின் நோக்கங்களுடன் ஒத்துப்போகின்றன. அவை திருத்தப்பட்ட நாடாளுமன்ற உறுப்பினர் தொகுதி மேம்பாட்டு வழிகாட்டுதல்கள், 2023-ல் இணைக்கப்பட்டுள்ளன.
இத்தகவலை மத்திய புள்ளியியல் மற்றும் திட்ட அமலாக்கத் துறை இணையமைச்சர் , மத்திய திட்டத்துறை மற்றும் கார்ப்பரேட் விவகாரத் துறை இணையமைச்சர் திரு ராவ் இந்தர்ஜித் சிங் மக்களவையில் எழுத்துப்பூர்வமாக அளித்த பதிலில் தெரிவித்துள்ளனர்.
நிதி அமைச்சகம்
நிதியாண்டு 2023-24 இல் நிதி பற்றாக்குறை 5.9%ஆக இருக்கும்
2025-26 ஆம் ஆண்டிற்குள் நிதி பற்றாக்குறையை 4.5% ஆகக் குறைக்க அரசு திட்டமிட்டுள்ளது என்று 2023- 24 ஆம் ஆண்டிற்கான மத்திய நிதிநிலை அறிக்கையை நாடாளுமன்றத்தில் தாக்கல் செய்த மத்திய நிதி மற்றும் பெரு நிறுவன விவகாரங்கள் அமைச்சர் திருமதி நிர்மலா சீதாராமன் தெரிவித்தார்.
பட்ஜெட் மதிப்பீடு 2023-24 இல் நிதி பற்றாக்குறை, ஒட்டுமொத்த உள்நாட்டு உற்பத்தியில் 5.9%ஆக இருக்கும் என்று மதிப்பிடப்பட்டுள்ளதாக அமைச்சர் மேலும் தெரிவித்தார். 2023-24 ஆம் ஆண்டில் நிதி பற்றாக்குறைக்கு ஆதரவளிப்பதற்காக ரூ. 11.8 லட்சம் கோடியை நிகர சந்தை கடன்களாகப் பெற திட்டமிடப்பட்டுள்ளது. மீதமுள்ள தொகை சிறு சேமிப்பு மற்றும் இதர ஆதாரங்களில் இருந்து பெறப்படும். ரூ. 15.4 லட்சம் கோடி, ஒட்டுமொத்த சந்தை கடனாக இருக்கும் என்று மதிப்பிடப்பட்டுள்ளது.
பட்ஜெட் மதிப்பீடுகளின்படி கடன்கள் தவிர்த்து மொத்த வரவு ரூ. 27.2 லட்சம் கோடியாகவும், மொத்த செலவினம் ரூ. 45 லட்சம் கோடியாகவும் இருக்கும் என்று அமைச்சர் குறிப்பிட்டார். நிகர வரி வரவு ரூ. 23.3 லட்சம் கோடியாக இருக்கும் என்று மதிப்பிடப்பட்டுள்ளது.
நிதியாண்டு 2023-24 இல் வருவாய் பற்றாக்குறை 2.9%ஆக இருக்கும். 2022-23 ஆம் ஆண்டில் இந்த மதிப்பீடு 4.1%ஆக இருந்தது. கடந்த நிதியாண்டை விட ஒட்டு மொத்த வரி வருவாய் 10.4% வளர்ச்சி பெறும் என்று எதிர்பார்க்கப்படுகிறது. நேரடி மற்றும் மறைமுக வரி வருவாய் முறையே 10.5% மற்றும் 10.4% அதிகரிக்கக்கூடும்.
சுரங்கங்கள் அமைச்சகம்
தேசிய கனிமம் கொள்கை, 2019-மத்திய அமைச்சரவை ஒப்புதல்
வெளிப்படைத்தன்மை, சிறந்த ஒழுங்கு முறைகள் & செயலாக்கம், சமமான வளர்ச்சி மற்றும் நீடிப்புத்திறன் மீது கவனம் செலுத்தப்படும்
சுரங்கப் பணிகளுக்கு தொழில் துறை அந்தஸ்து
பிரதமர் திரு. நரேந்திர மோடி தலைமயிலான அமைச்சரவை தேசிய கனிமக் கொள்கை, 2019-க்கு ஒப்புதல் அளித்துள்ளது.
பலன்கள்:
புதிய தேசிய கனிமக் கொள்கை சிறந்த ஒழுங்கு முறைகள் கடைபிடிக்கப்படுவதை உறுதி செய்யும். வருங்காலத்தில், நிலையான சுரங்கத் துறை வளர்ச்சிக்கு வித்திடுவதோடு, வேறு பல திட்டங்களால் பாதிக்கப்பட்ட மக்களின், குறிப்பாக பழங்குடியினரின் பிரச்சனைகளுக்கு இது தீர்வு அளிக்கும்.
நோக்கம்:
அதிக ஆற்றல் வாய்ந்த, அர்த்தமுள்ள அமலாக்கம் செய்யக்கூடிய கொள்கையின் மூலம் வெளிப்படைத்தன்மை, சிறந்த ஒழுங்கு முறைகள் கடைபிடித்தல், நிலையான சுரங்கத் துறை, பொருளாதார வளர்ச்சி மற்றும் நிலையான சுரங்க பணிகளை மேற்கொள்வது ஆகியவை தேசிய கனிமக் கொள்கை, 2019-ன் நோக்கமாகும்.
(Visitor Counter : 184